Sztefanía Liberakáki (, művésznevén: Stefania, Utrecht, 2002. december 17. –) görög–holland énekesnő, szinkronszínész, youtuber. Annak a Kisses lánybandának volt a tagja, mely Hollandiát képviselte a 2016-os Junior Eurovíziós Dalfesztiválon. Őt választották ki, hogy Supergirl című dalával képviselje Görögországot a 2020-as Eurovíziós Dalfesztiválon, de a versenyt a Covid19-pandémia miatt törölték. A görög ERT műsorszolgáltató úgy döntött, Liberakákit fogja indítani a 2021-es Eurovíziós Dalfesztiválon is.